遊南鴈詩
作者：李臯
朝代：唐

paragraphs: 鴈蕩諸奇不可窮，石梁華表遠淩空。
乾坤誰道洞中小，日月曾從牖裏通。
詞客墨苔觀照耀，飛仙環佩聽玲瓏。
何當偕得緱山鶴，駕入嶙峋翠幾重。
（見同治丙寅刊齊召南纂《溫州府志》）（按：張靖龍云：「見清周喟《南雁蕩山志》卷七《詩外編》引明人陳玭《嘉靖南雁蕩志》，又見乾隆《平陽縣志》卷二，題作《游橫陽雁蕩山詩》。
」）。